**Termíny poskytovania služieb**

1. Upratovanie a čistenie bude vykonávané v kancelárskych a prevádzkových priestoroch prevádzok objednávateľa, vrátane údržby a starostlivosti o exteriérové plochy, prislúchajúce k objektom (starostlivosť o zeleň, kosenie trávy, odhŕňanie snehu, odstraňovanie ľadu a námrazy);
2. Upratovanie a čistenie priestorov objednávateľa bude vykonávané ako služby: denné, týždenné, mesačné, štvrťročné,  polročné, ročné;
3. Denné, týždenné a mesačné práce budú zabezpečované v pracovných dňoch v čase od 16,00 hod. max. do 20,00 hod., resp. do uzamknutia objektu, pričom osobitný režim upratovania je zmluvnými stranami dohodnutý pre:
   1. pracovisko objednávateľa – Panónska cesta 2, Bratislava – jedna pracovná sila navyše v čase od 07,00 hod. do 13,00 hod. každý pracovný deň,
   2. pracovisko objednávateľa – Mlynské Nivy 5A, Bratislava – dohodnuté práce budú vykonávané aj v soboty a nedele, v časoch od 7:00 - 9:00 alebo 20:00 - 22:00,
   3. pracovisko objednávateľa – Lamačská cesta 1/C Galéria Tesco Lamač – dohodnuté práce budú zabezpečované aj v soboty a nedele;
4. Vybrané prevádzky objednávateľa - dohodnuté práce môžu byť vykonávané aj v čase od 06,00 hod. do 08,00 hod.; po predchádzajúcom súhlase objednávateľa;
5. Školiace priestory – dohodnuté práce môžu byť vykonávané aj v inom čase, na základe dohody s objednávateľom;
6. Denné, týždenné a mesačné služby budú vykonávané poskytovateľom v zmysle rozpisu, bez potreby vyzvania objednávateľom;
7. Štvrťročné, polročné, ročné služby môžu byť vykonávané aj v dňoch pracovného pokoja po predchádzajúcom súhlase objednávateľa v čase od 08,00 hod. do 19,00 hod.